Αθήνα: 07.04.2017

Αρ. Πρωτ.: 586

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Διαμαρτυρία στην Αχτσιόγλου για τα αποτελέσματα του ν.2643**

Η ΕΣΑμεΑ διαμαρτύρεται έντονα στην υπουργό Εργασίας κ. Αχτσιόγλου διότι η έκδοση των αποτελεσμάτων της τελευταίας προκήρυξης του ν.2643/98 για τις θέσεις του δημοσίου τομέα έχει καθυστερήσει ιδιαίτερα. Η προκήρυξη για τις θέσεις εργασίας για τα άτομα με αναπηρία εκδόθηκε τον Δεκέμβριο του 2014 και τα αποτελέσματα της εκκρεμούν ακόμη και σήμερα!

Ο διορισμός όλων ανεξαιρέτως των επιτυχόντων της προκήρυξης του 2014 του ν. 2643/98 αποτελεί πρώτα και κύρια ηθική υποχρέωση της Πολιτείας, η οποία θα έπρεπε λόγω της εντεινόμενης οικονομικής κρίσης να έχει ήδη λάβει ιδιαίτερη μέριμνα για την προστασία των αναφαίρετων ανθρωπίνων και κοινωνικών δικαιωμάτων των ατόμων με αναπηρία, χρόνιες παθήσεις και των οικογενειών τους.

Για τους ανωτέρω λόγους και δεδομένης της δύσκολης οικονομικής συγκυρίας και της αύξησης του ποσοστού ανεργίας που πλήττει πρώτα και κύρια τα άτομα με αναπηρία, χρόνιες παθήσεις και τις οικογένειες τους, η ΕΣΑμεΑ ζητά την άμεση έκδοση των αποτελεσμάτων της τελευταίας προκήρυξης του δημόσιου τομέα του ν. 2643/98 έως τα τέλη Απριλίου.

**Η επιστολή** [**https://is.gd/g9KEsK**](https://is.gd/g9KEsK)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**